Legal Document

Category: 18

Text:
20. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 2059542/6344/0022 της 15/27 Σεπτ. 1994 (ΦΕΚ Β΄ 726) Καθορισμός αποδοχών του επιστημονικού προσωπικού του Ελληνικού Ινστιτούτου Διεθνούς και Αλλοδαπού Δικαίου. Καθορίζουμε τις μηνιαίες αποδοχές των επιστημονικών συνεργασιών και των επιστημονικών βοηθών του Ελληνικού Ινστιτούτου Διεθνούς και Αλλοδαπού Δικαίου, ως εξής: 1.Για τη μισθοδοσία του προσωπικού αυτού έχουν εφαρμογή οι διατάξεις του Νόμ. 1505/84 «Αναδιάρθρωση μισθολογίου Προσωπικού Δημόσιας Διοίκησης...» όπως τροποποιήθηκε με το Νόμ. 1810/88-«Συμπλήρωση και βελτίωση του Νόμ. 1505/84....». 2.Η κατάταξη στα μισθολογικά κλιμάκια του Νόμ. 1505/84 θα γίνει με βάση τα τυπικά προσόντα που απαιτούνται κατά την αρχική πρόσληψη των υπαλλήλων αυτών, ή με βάση τα προσόντα που απαιτούνται κατά την αρχική πρόσληψη των υπαλλήλων αυτών, η με βάση τα προσόντα που απαιτήθηκαν για την τυχόν ένταξή τους, σε άλλη ειδικότητα και όχι με άλλα αυξημένα πρόσθετα προσόντα που έχουν ή απέκτησαν κατά την περίοδο της εργασίας τους. 3.Οι διατάξεις των άρθρ. 1, 15, 17 παρ. 1, 2 και 3, 22, 23, 25 παρ. 1 και 2, 26, 27, 28, 29, 30 και 31 του Νόμ. 1505/84, καθώς και των άρθρ. 9, 10 παρ. 1, 2 και 4, 11, 14, 16, 18 και 20 του Νόμ. 1810/88 δεν έχουν εφαρμογή στο προσωπικό της παρούσας. 4.Οι υπηρεσίες που προσφέρθηκαν σε τομείς έξω του Δημοσίου Ν.Π.Δ.Δ. και Ο.Τ.Α. (δηλ. υπηρεσίες Ιδιωτικού Τομέα) δεν αναγνωρίζονται για τη μισθολογική εξέλιξη των υπαλλήλων (Μ.Κ. και χρονοεπίδομα). 5.Οι ανωτέρω αποδοχές θα αναπροσαρμόζονται από 1.7.1994 και εφεξής με τις εκάστοτε αυξήσεις αποδοχών που χορηγούνται στους δημοσίους υπαλλήλους. Σελ. 96,16(β) Τεύχος 1359 Σελ. 54